b'\n_START_ARTICLE_\nNizozemskoantilski kreolski engleski\n_START_PARAGRAPH_\nNizozemskoantilski kreolski engleski (nazivan djevi\xc4\x8dansko-oto\xc4\x8dni kreolski engleski na Djevi\xc4\x8danskim otocima i nizozemskoantilski na Nizozemskim Antilima; ISO 639-3: vic), jedan od kreolskih jezika temeljenih na engleskom, kojim govori oko 88.700 ljudi na podru\xc4\x8dju Djevi\xc4\x8danskih otoka i Nizozemskih Antila._NEWLINE_Ve\xc4\x87ina od 52.300 govornika \xc5\xbeivi na Ameri\xc4\x8dkim Djevi\xc4\x8danskim otocima (1980 WA), ostali na Britanskim Djevi\xc4\x8danskim otocima 19.700 (2003) i 16.700 na Nizozemskim Antilima (2002 SIL), uklju\xc4\x8duju\xc4\x87i 14.000 govornika na ju\xc5\xbenom dijelu otoka Svetog Martina, 1.100 na otoku Sabi i 1.600 na Svetom Eustaziju.'